580 
Ordinibus distincta suis: seu ductus in orbem 
"lTortilis extremos sulcus tibi circinet antes, 
Seu latera in quadrum praecastigaveris aequa: 
Seu cuneo similis placuit magis area, lunam 
Seu quae forma decet, medio cum splenduit ore , 
Et circumflexum radios sinuavit in arcum: 
Sive in quincuncem juvit describere plantas, 
Et triquetrus stetit omnis ager: res pulchra videndo, 
Quaeque oculos specie mire delectet amoena. 
Erzo clamosas turbas pertaesus et urbem, 
Cum tibi sollicitus timor anxia corda momordit, 
Rus pete, et ex alto despectans culmine montis 
Ad circumjectes torque tua lumina valles, 
Et campos metare oculis. .Juvat arva videre 
Consita arundinibus, vento crispante procaci 
Undantem segetem, sinuosa volumina toto 
Aequore ut agglomerent; vel cum flat mollior aura, 
Et leni aspirans ludit per inane sussurro, 
Campus ut obstreperis nutans horrescat avenis. 
Quin sitibunda tibi si viscera forte coquantur, 
Quis vetat exsectam vicino e caespite cannam 
Vellere, decussaque prius (namque aspera) fronde, 
Vel culti auxilio, impresso vel dente medullam, 
Nudare, ambrosioque sitim restinguere succo? 
Sunt, quos membratim totam resecare juvabit, 
Qua teres articulis disünguit nodus avenam: 
Frustula tum, praelo veluti subjecta, fatigant 
Dentibus: admorsosque, et crebris suctibus haustos 
Exsiccant calamos. Verum his et fallere tempus, 
Et tristes animi dabitur lenire dolores , 
Postquam enata seges toto jam creverit anro. 
. Nun6 intermissus revocat labor, herbaque late, 
Dum tenerae erumpunt, praevocat noxia cannas. 
Nunc malé foecundos tempus sarrire novales: 
Nec runcanda seges semel est, ter et amplius illud 
Urgendum studium, donec grandescat arundo, 
Atque adnescenti queat obluctarier hosti 
